孫居相

孫居相（），字伯輔，號拱陽，山西澤州沁水縣人，明朝政治人物。萬曆壬辰進士，曾官監察御史，直言敢諫。崇禎初官至戶部尚書，總督倉場。因事下獄遣戍。

 生平 
萬曆十六年（1588年）戊子科山西鄉試舉人。萬曆二十年（1592年），登壬辰科三甲一百三十七名進士。吏部觀政，十二月授山東恩縣知縣。二十六年行取，征授南京福建道監察御史，巡视鳳陽倉，直言敢諫，不畏強暴。當時神宗怠政，朝中缺官，居相一人兼攝七差，署諸道印。大學士沈一貫屢被參劾，孫居相也盡力揭發，結果一貫去官，居相亦奪祿一年。連遭父母喪去職。守喪期滿，萬曆三十年起故官，補北福建道御史，出巡漕運，三十一年巡按順天，還發湯賓尹、韓敬科場舞弊之事。四十二年患病，萬曆四十五年，以年例出為江西參政，引疾不就。

天啟元年（1621年），起為光祿寺少卿。二年改太僕寺少卿，三年擢都察院右僉都御史，巡撫陝西。天啟四年（1624年）春，召拜兵部右侍郎。其冬，魏忠賢秉政，居相再次引疾歸。不久，給事中陳序稱居相出自趙南星門下，且與楊漣交好，序同官虞廷陛又劾居相力薦李三才，於是被歸入東林，削奪官爵。

崇禎元年（1629年），起為戶部右侍郎，專督鼓鑄。不久，改吏部，進左侍郎，以戶部尚書總督倉場。崇祯三年因高平知縣喬淳牽連下獄，謫戍邊疆。崇禎七年（1634年），卒於戍所。《明史·卷254》：孫居相，字伯輔，沁水人。萬曆二十年進士。除恩縣知縣。征授南京御史。負氣敢言。嘗疏陳時政，謂：「今內自宰執，外至郡守縣令，無一人得盡其職。政事日廢，治道日乖，天變人怨，究且瓦解土崩。縱珠玉金寶亙地彌天，何救危亂！」帝不省。誠意伯劉世延屢犯重辟，廢為庶人，錮原籍。不奉詔，久居南京，益不法，妄言星變，將勒兵赴闕。居相疏發其奸，並及南京勛臣子弟暴橫狀。得旨下世延吏，安遠、東寧、忻城諸侯伯子弟悉按問，強暴為戢。稅使楊榮激變雲南，守太和山中官黃勛嗾道士毆辱知府，居相皆極論其罪。時中外多缺官，居相兼攝七差，署諸道印，事皆辦治。大學士沈一貫數被人言，居相力詆其奸貪植黨，一貫乃去，居相亦奪祿一年。連遭內外艱。服闋，起官，出巡漕運，還發湯賓尹、韓敬科場事。廷議當褫官，其黨為營護，旨下法司覆勘。居相復發敬通賄狀，敬遂不振。故事，御史年例外轉，吏部、都察院協議。王時熙、魏雲中之去，都御史孫瑋不與聞。居相再疏劾尚書趙煥，煥引退。及鄭繼之代煥，復以私意出宋槃、潘之祥於外，居相亦據法力爭。吏部侍郎方從哲由中旨起官，中書張光房等五人以持議不合時貴，擯不與科道選，居相並抗章論列。當是時，朋黨勢成，言路不肖者率附吏部，以驅除異己，勢張甚。居相挺身與抗，氣不少沮。於是過庭訓、唐世濟、李征儀、劉光復、趙興邦、周永春、姚宗文、吳亮嗣、汪有功、王萬祚輩群起為難，居相連疏搘拄，諸人迄不能害。至四十五年，亦以年例出居相江西參政，引疾不就。天啟改元，起光祿少卿。改太仆，擢右僉都御史，巡撫陝西。四年春，召拜兵部右侍郎。其冬，魏忠賢盜柄，復引疾歸。無何，給事中陳序謂居相出趙南星門，與楊漣交好，序同官虞廷陛又劾居相力薦李三才，遙結史記事，遂削奪。崇禎元年，起戶部右侍郎，專督鼓鑄。尋改吏部，進左侍郎，以戶部尚書總督倉場。轉漕多雇民舟，民憊甚，以居相言獲蘇。高平知縣喬淳貪虐，為給事中楊時化所劾，坐贓二萬有奇。淳家京師，有奧援，乞移法司覆訊，且訐時化請囑致隙。時化方憂居，通書居相，報書有「國事日非，邪氛益惡」語，為偵事者所得，聞於朝。帝大怒，下居相獄，謫戍邊。七年，卒於戍所。弟鼎相，歷吏部郎中、副都御史，巡撫湖廣，亦有名東林中。

 家族 
曾祖孫溫；祖父孫廷禎；父孫辰，吏目。

弟孙鼎相，湖廣巡撫。

 延伸阅读 


参考文献

相關條目
东林点将录

Category:萬曆十六年戊子科山西鄉試舉人
Category:明朝恩縣知縣
Category:明朝南京監察御史
Category:明朝福建道監察御史
Category:明朝江西布政使司参政
Category:明朝光祿寺少卿
Category:明朝太僕寺少卿
Category:明朝陝西巡撫
Category:明朝兵部右侍郎
Category:明朝户部尚書
Category:沁水人
J